PATVIRTINTA

Šiaulių lopšelio-darželio „Rugiagėlė“

direktoriaus 2018 m. lapkričio 20 d.

įsakymu Nr. V-103

**LOPŠELIO-DARŽELIO „RUGIAGĖLĖ“ DARBUOTOJŲ VEIKSMŲ VAIKUI SUSIRGUS AR PATYRUS TRAUMĄ LOPŠELYJE-DARŽELYJE IR TEISĖTŲ VAIKO ATSTOVŲ INFORMAVIMO APIE LOPŠELYJE-DARŽELYJE PATIRTĄ TRAUMĄ AR ŪMŲ SVEIKATOS SUTRIKIMĄ TVARKOS APRAŠAS**

**I SKYRIUS**

**BENDROSIOS NUOSTATOS**

1. Lopšelio-darželio „Rugiagėlė“ darbuotojų veiksmų vaikui susirgus ar patyrus traumą lopšelyje-darželyje (toliau – Lopšelis-darželis) ir teisėtų vaiko tėvų (globėjų) informavimo apie lopšelyje-darželyje patirtą traumą ar ūmų sveikatos sutrikimą tvarkos aprašas (toliau – aprašas) parengtas vadovaujantis:
   1. Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2016 m. liepos 21 d. įsakymu Nr. V-966/V-672.
   2. Lietuvos higienos norma HN-75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93.
   3. Lietuvos Respublikos švietimo ir mokslo ministro 2000 m. vasario 11 d. įsakymu Nr. 113 ,,Dėl moksleivių nelaimingų atsitikimų tyrimo, registravimo ir apskaitos nuostatų“.

**II SKYRIUS**

**LOPŠELIO-DARŽELIO DARBUOTOJŲ VEIKSMAI VAIKUI SUSIRGUS AR PATYRUS TRAUMĄ LOPŠELYJE-DARŽELYJE**

1. Lopšelio-darželio pedagoginiai darbuotojai, pamatę nelaimingą atsitikimą, ūmų sveikatos sutrikimą ar apie tai sužinoję:
   1. nedelsdami suteikia pirmąją pagalbą nukentėjusiajam;
   2. informuoja apie tai lopšelio-darželio vadovą ar jo paskirtus asmenis, taip pat visuomenės sveikatos priežiūros specialistą (toliau – specialistas), vykdantį sveikatos priežiūrą lopšelyje-darželyje;
   3. jei reikia skubios medicinos pagalbos, kviečia greitąją medicinos pagalbą;
   4. skubiai informuoja apie nelaimingą atsitikimą ar gyvybei pavojingą būklę vaiko tėvus (globėjus).
2. Jeigu greitoji medicinos pagalba susirgusį ar patyrusį traumą vaiką veža į gydymo įstaigą dar neatvykus tėvams (globėjams), jį lydi specialistas (nesant specialisto pedagoginis darbuotojas atsakingas už vaikų ugdymą ir priežiūrą ar administracijos paskirtas asmuo ar jų paskirtas asmuo).
3. Vaikui susirgus lopšelyje-darželyje, kai nereikia pirmosios pagalbos, vaikas palydimas į sveikatos kabinetą. Jei visuomenės sveikatos priežiūros specialistas tą dieną lopšelyje-darželyje nedirba, informuojami vaiko tėvai (globėjai).
   1. Lopšelyje-darželyje susirgęs vaikas išleidžiamas į namus, kai atvyksta vaiko tėvai (globėjai).

**III SKYRIUS**

**VAIKO TĖVŲ (GLOBĖJŲ) INFORMAVIMAS**

**APIE LOPŠELYJE-DARŽELYJE PATIRTĄ TRAUMĄ AR ŪMŲ SVEIKATOS SUTRIKIMĄ**

1. Jei vaikas patyrė traumą ar ūmų sveikatos sutrikimą, pagalbą suteikęs pedagoginis darbuotojas ar visuomenės sveikatos priežiūros specialistas vaiko tėvus (globėjus) privalo informuoti nedelsdamas.
2. Jei vaikas patyrė sužalojimą, dėl kurio, suteikus pirmąją pagalbą, jis gali likti lopšelyje-darželyje, apie tai vaiko tėvus (globėjus) informuoja grupės auklėtojas ar visuomenės sveikatos priežiūros specialistas.
3. Vaikus susirgus lopšelyje-darželyje, apie tai vaiko tėvus (globėjus) informuoja grupės auklėtojas ar visuomenės sveikatos priežiūros specialistas, jų nesant – lopšelio-darželio administracijos atstovas.
4. Grupės auklėtojai privalo turėti ir reguliariai patikslinti vaikų tėvų (globėjų) telefono numerius.

**III.SKYRIUS**

**BAIGIAMOSIOS NUOSTATOS**

1. Lopšelyje-darželyje pedagoginiai darbuotojai gali dirbti tik teisės akto nustatyta tvarka įgiję žinių pirmosios pagalbos teikimo klausimais bei privalo turėti sveikatos žinių atestavimo pažymėjimus.
2. Lopšelio-darželio vadovas supažindina pedagoginius darbuotojus su šiuo aprašu.